jkorsvik/nowiki_second_scrape_merged huggingface dataset:
Kapsler (legemiddel)

Kapsler er en legemiddelform som inneholder et virkestoff i dosert mengde, og er vanligvis laget av gelatin. Kapslene kan være hele og elastiske (myke kapsler), eller de kan bestå av to sylindriske halvdeler som er skjøvet inn i hverandre (harde kapsler). Den to-delte, teleskopiske kapselen ble patentert av James Murdock i London i 1847.
Kapsler brukes også til kosttilskudd og naturmidler. Myke kapsler er godt egnet til flytende stoff (f.eks trankapsler), mens de andre brukes til faste eller halvfaste stoffer (pulver).
For vegetarianere og andre kan det være av betydning at kapsler også kan fremstilles av polysakkarider eller derivater fra planter som karragener og modifiserte former av stivelse og cellulose. Disse kalles ofte vegicaps.
Kapsler kan svelges hele, de skal henfalle i magesaften i løpet av 10 minutter. Men de kan også tas fra hverandre for så å blande legemidlet i væske eller syltetøy, f.eks. til små barn som ikke kan svelge kapslene hele.
I det 21. århundret er tabletter den vanligste form for doserte legemidler, men kapsler er fortsatt i bruk. De fremstilles oftest i stor skala, men kan også fremstilles i små mengder hvor de kan tilpasses spesielt, f.eks. små doser til barn hvor dosen er avhengig av alder og vekt. Sykehusapotekene fremstiller denne type medisiner.


== Litteratur ==
Ansgar J. Smith: Haandbog for farmaceuter, Kristiania 1907, 284.
Jermstad Axel og Schou Svend Aage: Lærebog i Teknisk Farmaci, København 1951, 540-4


== Eksterne lenker ==
(no) Tabletter og kapsler
Olegário Benquerença

Olegario Manuel Bartolo Faustino Benquerença (født 18. oktober 1969) er en portugisisk fotballdommer. Han har pr. 15. juni 2009 dømt 11 kamper i Mesterligaen og 13 kamper i UEFA-cupen.
Han er en av 38 kandidater til å dømme i verdensmesterskapet i fotball 2010 i Sør-Afrika.


== Kamper i VM som hoveddommer ==


=== 2010 ===
 Japan – Kamerun  (gruppespill)
 Nigeria – Sør-Korea  (gruppespill)
 Uruguay – Ghana  (kvartfinale)


== Referanser ==


== Eksterne lenker ==
(en) Olegário Benquerença – Transfermarkt (dommer) 
(en) Olegário Benquerença – WorldFootball.net 
(en) Olegário Benquerença – Soccerway 
(en) Olegário Benquerença – EU-Football.info (dommer) 
(en) Olegário Benquerença – PlaymakerStats.com (dommer)
Stikkpiller

Stikkpiller, eller suppositorier (fra latin, supponere: erstatte) som de også kalles, er en legemiddelform beregnet til rektal bruk (rektal stikkpille), vaginal (vaginal stikkpille eller vagitorier) eller til bruk i urinrøret.


== Innhold ==
Stikkpiller er faste, doserte legemidler beregnet til innføring i endetarmen. De blir fremstilt ved pressing, støping eller komprimering. Hjelpestoffet i rektale stikkpiller er vanligvis hardfett (adeps solidus). Kakaosmør (oleum cacao) ble mye brukt tidligere, men på grunn av ustabilitet ved oppvarming og nedkjøling brukes det lite. Hardfett smelter raskt ved kroppstemperatur og virkestoffet blir raskt frigjort.
Stikkpiller er kjent fra egyptisk medisin. Da brukte en honning eller såpe som grunnmasse. Fra omkring år 1800 ble de laget på fettbasis.


== Bruk ==
Siden stikkpiller smelter raskt i endetarmen og det er god apsorbsjon der blir legemiddelet fort overført til blodbanen. Det tar vanligvis lenger tid enn ved intravenøs administrasjon, men omtrent like lang tid som ved intramuskulær injeksjon. Virkestoffet trenger lenger tid for å komme ut i kroppen ved peroral og subkutan administrasjon enn ved stikkpiller.
Et alternativ til stikkpiller er miniklyster som plasserer medikamentet i væskeform i endetarmen.
Stikkpiller og miniklyster er spesielt hensiktsmessige ved kvalme, oppkast og kramper siden medikamentet da kan komme opp igjen, eller i tilfeller hvor svelging er vanskelig eller umulig.


== Andre betydninger ==
Stikkpille brukes også om ord og uttrykk som avsender er klar over vil kunne oppfattes som sårende ment av den det siktes til. Slike kan lett skjules i vanlig kommunikasjon.


== Referanser ==


== Eksterne lenker ==
Om suppositorieapparater (svensk)
Francesco Bellotti

Francesco Bellotti (født 6. august 1979) er en italiensk syklist. 


== Lag ==
Mercatone Uno – Scanavino (2003)
Barloworld (2004)
Crédit Agricole (2005–2007)
Barloworld (2008–2009)
Liquigas-Doimo (2010–2011)


== Eksterne lenker ==
(en) Francesco Bellotti – ProCyclingStats 
(en) Francesco Bellotti – Cycling Archives 
(en) Francesco Bellotti – CycleBase
Kremer

Kremer (latin, cremor)  som legemiddelform er salver med særlig bløt konsistens. De blir vanligvis fremstilt som en emulsjon, altså en vannfase og en fettfase som blandes ved hjelp av et hjelpestoff som kalles emulgator. 
Selve virkestoffet er vanligvis oppløst i en av fasene. Kremen fremstilles ved at begge fasene varmes opp til samme temperatur og så blandes under omrøring som fortsettes til kremen er avkjølt.
Kremer deles inn i vann-i-olje-emulsjoner (v/o) og olje-i-vann-emulsjoner (o/v) alt etter hvor høy fettprosent de har. Dersom fettprosenten er 30% eller mer, er det en vann-i-olje-emulsjon. 
De fleste kremer som forhandles er o/v-emulsjoner. De er lettere å smøre inn i huden og er mindre synlige enn v/o-emulsjoner.
Virkestoffets egenskaper, hva de er oppløselig i, kan være avgjørende for om man skal lage o/v-emulsjon eller v/o-emulsjon.


== Se også ==
Salver
Kosmetiske kremer


== Eksterne lenker ==
Slik lager du din eigen hudkrem
Salver

Salver eller Unguenta er preparater som vanligvis er beregnet til utvortes bruk. Ved alminnelig temperatur har de en bløt, halvfast konsistens.
Salver består oftest av fettstoffer, som regel er de blandinger av oljer, fettarter og vaselin og tilfører dermed huden fett på en effektiv måte. Basistoffene i salver kalles salvegrunnlaget.
Salver er sannsynligvis den eldste legemiddelformen der virksomme stoff ble revet ut i forskjellige fettarter eller honning.


== Se også ==
Kremer


== Eksterne lenker ==
Så här gör man en salva (svensk)
Aichi Tokei Denki Kabushiki Kaisha

Aichi Tokei Denki Kabushiki Kaisha ble etablert i 1899, men begynte først å produsere fly i 1920 og flymotorer fra 1927. Leverte først og fremst kampfly til den japanske marine, men produserte også noen sivile fly. Hadde en teknisk samarbeidsavtale med Junkers i Tyskland som i stor grad infuerte utviklingen av stupbombeflyene D1A og D3A.
De mest kjente flytypene inkluderer Aichi D3A, brukt under angrepet på Pearl Harbor, og Aichi B3A.


== Litteratur ==
Mikesh, Robert C. and Shorzoe Abe. Japanese Aircraft, 1910-1941. London: Putnam Aeronautical, 1990. ISBN 0-85177-840-2.
Odagiri, Hiroyuki. Technology and Industrial Development in Japan. Oxford, UK: Clarendon Press, 1996. ISBN 0-19-828802-6.


== Eksterne lenker ==
Aichi Kokuki corporate website
«Aichi Kikai manufacturing history». Aichi Machine Industry Website. Aichi Kikai. Arkivert fra originalen .  Arkivert 18. oktober 2010 hos Wayback Machine.
Benjamin Lincoln

Benjamin Lincoln (født 24. januar 1733  i Hingham i Massachusetts, død 9. mai 1810 på samme sted) var generalmajor i den kontinentale armé under den amerikanske uavhengighetskrigen, og George Washingtons nestkommanderende.


== Liv og virke ==


=== Bakgrunn ===
Bwnjamin Lincoln var født i Massachusetts i 1733. Han var sjette barn av sin far oberst Benjamin Lincoln og hans annen hustru Elizabeth Thaxter Lincoln.  Lincolns forfedre var blant de flrste nybyggere i Hingham, fra Thomas Lincoln 'the cooper,' som kom dit fa stedet var del av Massachusetts Bay Colony.  Lincolns far var en av fylket Suffolk Countys rikeste menn. Han var medlem av guvernørens råd fra 1753 til 1770, og innhadde en rekke andre aadministrative stillinger frem til sin død i 1771. Lincolns morfat, overt Samuel Thaxter, var en av Hinghams fremste borgere, og var med på å demarkere grensen mellom Massachusetts og Rhode Island i 1719.


=== Militær ===
Han arbeidet seg også oppover i gradene i den lokale militsen til han ble oberstløytnant i 1772. Han ble forfremmet til brigadegeneral i 1776, så generalmajor før han ble kommandant over alle styrkene i Boston–området. Etter at britene evakuerte Boston, sluttet Lincoln seg til general George Washington i New York og ledet den høyre vingen i slaget ved White Plains. Kort tid etter at han deltok i kamper ved Fort Independence, fikk han stillingen som generalmajor i den kontinentale armé.
Lincoln beveget seg sørover med general Washington og ble så sendt til den nordlige avdelingen for å hjelpe til mot generalmajor John Burgoynes felttog. Etter at han kom seg fra en alvorlig skade, ble Lincoln utnevnt til kommandant i den sørlige avdelingen i september 1778. Han mislyktes i å ta tilbake Georgia, ble omringet og tvunget til å overgi Charleston i mai 1780, et av de verste kontinentale nederlagene i krigen. Han ble nektet ære i krigen siden han overgav seg.
Etter at han ble utvekslet, returnerte Lincoln snart til Washingtons hovedarmé og ledet den til og med til Virginia der han spilte en betydelig rolle i overgivelsen ved Yorktown den 20. oktober 1781. General Charles Cornwallis ble så ydmyket av nederlagene for «kolonifolket» at han nektet å personlig overgi sitt sverd til general Washington. Han sendte sin nestkommanderende, general Charles O'Hara, i sitt sted. Som svar på dette, sendte Washington sin underordnede, generalmajor Lincoln, for å ta i mot sverdet til Cornwallis etter nederlaget ved Yorktown.
Lincoln hjalp senere til med å slå ned Shays' opprør i 1787. Han forble aktiv i det offentlige liv i forskjellige former til han trakk seg tilbake i 1809. Han døde i Hingham i 1810.


== Oppkallinger ==
Steder oppkalt etter Benjamin Lincoln:

Lincoln County (Georgia)
Lincoln County (Kentucky)
Lincoln County (North Carolina)
Lincoln County (Tennessee)


== Referanser ==


== Litteratur ==
Mattern, David B. Benjamin Lincoln and the American Revolution. Columbia, SC: University of South Carolina Press, 1998. googlebooks Retrieved December 30, 2008
Kauffeldtgården

Kauffeldtgården er en fredet empirebygning midt i Gjøvik sentrum, med adresse Kauffeldts plass 2. 
Huset ble oppført tidlig på 1800-tallet av Caspar Kauffeldt, grunnleggeren av Gjøvigs Glasværk. Det fungerte som bolig for garver Caspar Hennig. Etter nedleggelsen av glassverket i 1843 fikk Kauffeldtgården ny funksjon. I 1854 ble den bolig og landhandleri for Edv. og Leonore Olsen. I 1877 flyttet Fredrik Olsen Lange inn. Han drev Gjøviks Blad og boktrykkerforretning. Sønnen Torstein Lange tok over i 1917, og familien eide gården til 1965, da den ble kjøpt av Gjøvik kommune. I Lange-familiens tid ble gården kalt Langegården. Kauffeldtgården ble fredet i 1985. 
Huset inneholdt kontorer for administrasjonen til Mjøsmuseet fram til 2006 og forvaltes fremdeles av museet. Gjøvik Kunstgalleri har et kunstgalleri og en liten  kafé i tilknytning til sine utstillingslokaler  i bygningen. 


== Kilder ==
http://www.svae.as/article/articleview/159


== Eksterne lenker ==
«Kauffeldtgården». Kulturminnesøk. Riksantikvaren – Direktoratet for kulturminneforvaltning.
Gérard Houllier

Gérard Houllier (født 3. september 1947 i Thérouanne i Pas-de-Calais i Frankrike, død 14. desember 2020) var en fransk fotballtrener som sist var manager for Aston Villa i engelsk Premier League. Han signerte kontrakt med klubben fra Birmingham 8. september 2010.
Houllier var manager i RC Lens, Paris Saint-Germain, Liverpool og Lyon. Han var også landslagstrener for Frankrike. Han døde 14. desember 2020, én dag etter han kom hjem fra sykehuset etter en operasjon i hovedpulsåren.


== Meritter ==


=== Paris Saint-Germain ===
1985/86 Fransk Supercup
1985/86 Fransk liga


=== Liverpool FC ===
2000/01 Ligacupen
2000/01 FA-cupen
2000/01 UEFA-cupen
2001/02 Charity Shield
2001/02 UEFA Supercup
2001/02 Premier League andreplass
2002/2003 Ligacupen


=== Olympique lyonnais ===
2005/2006 Fransk Supercup
2005/06 Fransk liga
2006/07 Fransk supercup


== Referanser ==


== Eksterne lenker ==
(de) Gérard Houllier – Munzinger Sportsarchiv 
(en) Gérard Houllier – Transfermarkt (manager) 
(en) Gérard Houllier – Soccerbase.com (manager) 
(en) Gérard Houllier – FootballDatabase.eu 
(en) Gérard Houllier – PlaymakerStats.com (manager)
Percapitatilskudd

Percapitatilskudd er et tilskudd fra kommunen til driften for fastleger. 
Fra 1. juli 2019 på 499 kroner per. innbygger per år.
Innbyggerne i landet er fordelt på fastlegelistene vanligvis til primærlegene i innbyggerens hjemkommune. Innbyggerne kan velge å skifte fra en leges fastlegeliste til en annen leges liste inntil to ganger i løpet av ett år.
Før fastlegeordningen ble innført i 2001 hadde privatpraktiserende allmennpraktiserende leger avtale med kommunene om driftstilskudd. Dette var ment å dekke store deler av utgifter til kontorholdet. Det var et fast beløp i året som var uavhengig av antall pasienter.


== Referanser ==
Junkerdalsura naturreservat

Junkerdalsura naturreservat ligger i Junkerdal i Saltdal kommune i Nordland. Naturreservatet har et areal på 13 725 dekar. Området er vernet for å bevare ei stor skogsli fra dalbunn til snaufjell med alt naturlig plante- og dyreliv og med alle de naturlige økologiske prosessene. Blant annet har området en av Nordens største kalkbjørkeskoger.
I tilknytning til Junkerdalsura naturreservat ligger Junkerdal nasjonalpark.


== Referanser ==


== Eksterne lenker ==
Miljøstatus: Junkerdalsura naturreservat
HammerFall

HammerFall er et svensk power/heavy metal-band dannet i 1993 av gitarist Oscar Dronjak. Bandet består nå av Joacim Cans, Oscar Dronjak, Pontus Norgren, Fredrik Larsson og Anders Johansson.


== Biografi ==


=== Grunnleggelsen ===
Bandet ble dannet i 1993 av gitarist Oscar Dronjak, som spurte vennen Jesper Strömblad om han ville være med. Snart ble Niklas Sundin (gitar), Mikael Stanne (vokal) og Johan Larsson (bassgitar) spurt, alle ble med.


=== Vendepunktet ===
I 1996 ble HammerFall kvalifisert til semifinalen i konkurransen Rockslaget med «Steel Meets Steel», «Unchained» og Judas Priest-sangen «Breaking The Law». Det var et skår i gleden at vokalist Mikael Stanne ikke var tilgjengelig da. Etter litt research dukket navnet Joacim Cans opp. En telefonsamtale senere hadde de en vokalist. HammerFall tapte semifinalen i siste sekund da dommerne ikke syntes de var overbevisende nok.
Den olympiske sommeren ble brukt til å skrive tekster og noter til debut-albumet som på forhånd hadde fått navnet Glory to the Brave.
I løpet av 16 hektiske dager ble «The Metal Age», «Unchained», «HammerFall», «Child of the Damned», «Steel Meets Steel», «The Dragon Lies Bleeding», «I Believe», «Stone Cold» og «Glory to the Brave» spilt inn.


== Medlemmer ==


=== Nåværende ===
Joacim Cans – Vokalist (1996 – present)
Oscar Dronjak – Gitar, bakgrunnsvokal (1993 – present)
Pontus Norgren – Gitar, bakgrunnsvokal (2008 – present)
Fredrik Larsson – Bass, bakgrunnsvokal (1994-1997, 2007 – present)
Anders Johansson – Trommer (1999 – present)


=== Tidligere ===
Johann Larsson – Bass (1993–1994)
Niklas Sundin – Gitar (1993–1995)
Mikael Stanne – Vokal (1993–1996)
Jesper Strömblad – Trommer (1993–1996)
Glenn Ljungström – Gitar (1995–1997)
Patrik Räfling – Trommer (1997–1999)
Magnus Rosén – Bass (1997–2007)
Stefan Elmgren – Gitar (1997–2008)


== Diskografi ==


=== Album ===
Glory To The Brave (1997)
Legacy of Kings (1998)
Renegade (2000)
Crimson Thunder (2002)
One Crimson Night (2003) (samlealbum)
Chapter V: Unbent, Unbowed, Unbroken (2005)
Threshold (2006)
Steel Meets Steel - Ten Years Of Glory (2007)
Masterpieces (2008)
No Sacrifice, No Victory (2009)
Infected (2011)
(r)Evolution (2014)
Built To Last (2016)


=== Ep-er ===
Natural High (2006)


== Eksterne lenker ==
(en) Offisielt nettsted 
(en) Hammerfall – kategori av bilder, video eller lyd på Commons 
(en) Hammerfall – galleri av bilder, video eller lyd på Commons 
(en) HammerFall på Internet Movie Database 
(en) HammerFall på Apple Music 
(en) HammerFall på Discogs 
(en) HammerFall på MusicBrainz 
(en) HammerFall på Encyclopaedia Metallum 
(en) HammerFall på Spotify 
(en) HammerFall på Songkick 
(en) HammerFall på Last.fm 
(en) HammerFall på Genius — sangtekster 
(en) HammerFall på AllMusic
Fine Gael

Fine Gael [ˌfʲɪnʲə ˈgeːɫ] (omtrentlig betydning «Den irske familie») er et kristendemokratisk og liberalkonservativt politisk parti i Irland. Partiet ble grunnlagt i september 1933 ved at Cumann na nGaedhael, Centre Party og Army Comrades Association («Blueshirts») ble slått sammen. Det har det meste av sin historie stått i opposisjon til partiet Fianna Fáil.Partiet har tradisjoner tilbake til kampen for irsk uavhengighet og traktattilhengerne under den irske borgerkrig, og i særdeleshet til Michael Collins. 
Fine Gael er det eneste irske partiet som er medlem av European People's Party (EPP). Partiets representanter i Europaparlamentet tilhører EPPs gruppe.


== Valgresultater ==


== Referanser ==


== Eksterne lenker ==
Offisielt nettsted 
(en) Fine Gael – kategori av bilder, video eller lyd på Commons
Karlsøyvær naturreservat

Karlsøyvær naturreservat er et naturreservat i Bodø kommune, Nordland. Naturreservatet omfatter et havområde og noen øyer vest for Kjerringøy, og har siden 2002 status som ramsarområde, på grunn av sin betydning for trekkfugler.
Reservatet ble opprettet i 1977 for å verne et kystområde med høy botanisk og ornitologisk bevaringsverdi. 
Innenfor reservatet finnes betydelige verdier både når det gjelder sjøfugl og innen havstrandsbotanikk. Området er et viktig hekkeområde for sjøfugl, selv om artsutvalget er ordinært. Det er et viktig område for havørn. 42,7 km² av arealet er sjøarealer, det øvrige er landarealer. Det er noe bebyggelse på Karlsøya, og spor etter tidligere e-hus – for ærfugl. Husene på Karlsøya er nå fritidsboliger.
Karlsøyvær dyrelivsfredning ble opprettet samtidig med naturreservatet i 1977, og utgjør en 2 km bred buffersone rundt hele reservatet. Dyrelivsfredningen omfatter i alt 72,8 km².


== Eksterne lenker ==
(no) Karlsøyvær naturreservat i Miljødirektoratets nettsted Naturbase
(no) Karlsøyvær dyrefredningsområde  i Miljødirektoratets nettsted Naturbase
Miljøstatus: Karlsøyvær naturreservat
turliv.no - informasjon og bilder fra Djupningen, Hjelløya og Tørrisholmen
Strandgata

Strandgata eller Strandgaten finnes en rekke steder:

Strandgata (Hamar)
Strandgata (Gjøvik)
Strandgata (Oslo)
Strandgata (Sandnes)
Strandgata (Hønefoss)
Strandgata (Tromsø)
Strandgata (Sarpsborg)
Strandgata (Skien)
Strandgata (Larvik)
Strandgata (Sandefjord)
Strandgata (Vadsø)
Strandgata (Haugesund)
Strandgata (Modum) – Åmot
Strandgata (Hadsel) – Melbu
Strandgata (Måsøy) – Havøysund
Strandgata (Saltdal) – Rognan
Strandgata (Moss)
Strandgata (Ørsta)
Strandgata (Hammerfest)
Strandgata (Risør)
Strandgata (Bamble) – Stathelle
Strandgata (Vardø)
Strandgata (Drangedal)
Strandgata (Alstahaug) – Sandnessjøen
Strandgata (Stokke) – Melsomvik
Strandgata (Haram) – Brattvåg
Strandgata (Rana) – Mo i Rana
Strandgata (Høyanger)
Strandgata (Andøy) – Andenes
Strandgata (Florø)
Strandgata (Sokndal) – Hauge i Dalane
Strandgata (Bjugn) – Lysøysundet
Strandgata (Karmøy) – Kopervik
Strandgata (Hemnes) – Bjerka
Strandgata (Lillesand)
Strandgata (Rauma) – Åndalsnes
Strandgata (Nord-Fron) – Vinstra
Strandgata (Sortland)
Strandgata (Lillehammer)
Strandgata (Hasvik) – Breivikbotn
Strandgata (Molde)
Strandgata (Vestby) – Son
Strandgata (Kristiansund)
Strandgata (Ringebu)
Strandgata (Vikna) – Rørvik
Strandgata (Vefsn) – Mosjøen
Strandgaten (Bergen)
Strandgaten (Farsund)
Strandgaten (Svelvik)
Strandgaten (Harstad)
Strandgaten (Eigersund)
Strandgaten (Flekkefjord)
Strandgaten (Arendal)
Strandgaten (Trondheim), tidligere navn på Olav Tryggvasons gate


== Andre former ==
Søndre Strandgata – Langesund
Nedre Strandgate (Stavanger)
Øvre Strandgate (Stavanger)
Vestre Strandgate (Kristiansand)
Østre Strandgate (Kristiansand)
Nedre Strandgate (Drammen)
Øvre Strandgate (Drammen)
Lille Strandgate (Larvik)
Nedre Strandgate (Ålesund)
Øvre Strandgate (Ålesund)
Lille Strandgate (Hamar)
Lille Strandgate (Vestby) – Hølen
Store Strandgate (Vestby) – Hølen
Kjeggen naturreservat

Kjeggen naturreservat ligger i Saltdal kommune i Nordland. Naturreservatet omfatter ei li med to forskjellige furuskoger like nord for Kristendalnes, på østsiden av Saltdalen. Området har et areal på 290 dekar. Området er vernet for å bevare en av få gjenværende lite påvirkede kompakte bærlyng-furuskoger på glasifluvialt materiale i lavlandet, og også for å bevare en liten forekomst med spesielt storvokst furu.


== Referanser ==


== Eksterne lenker ==
Miljøstatus: Kjeggen naturreservat
Kevin Nolan

Kevin Anthony Jance Nolan (født 24. juni 1982) er en engelsk fotballtrener og fotballspiller.
Han spiller enten som sentral eller høyre midtbane. Han vokste opp i Toxteth i Liverpool og var en Liverpool-supporter som liten. Han har tidligere spilt for Bolton Wanderers.
Nolan har også to kamper for England U21.


== Karriere ==
Nolan vokste opp i en fotballfamilie, og ville lenge bli fotballspiller, og da han var 14 spilte han for Liverpool bys skoleguttlag. Hans favorittlag som gutt var Liverpool, men favorittspillerne hans var likevel Eric Cantona og Lee Sharpe, som spilte for rivallaget Manchester United.
En venn av Nolan inviterte ham med for å prøvespille hos Bolton Wanderers, og da han var 16 fikk han en 1-årskontrakt med klubben. Han signerte en profesjonell kontrakt med klubben da han var 17, og debuterte også for førstelaget.
Nolan har tidligere blitt kalt opp til både Englands U18 og U21-landslag. Det har blitt hevdet at Nolan kan bli kalt opp til både Irland og Nederlands landslag grunnet Nolans irske og nederlandske avstamning. Dette er likevel umulig da Nolan har spilt en offisiell juniorkamp for England.


=== Newcastle United ===
Den 29. januar 2009 ble det kjent at Newcastle United hadde avtalt en pris på £4 millioner med Bolton Wanderers, noe som ble bekreftet da Nolan dro til Newcastle den 30. januar for å bli en enig om en kontrakt og gjennomgå den medisinske testen. Samme dag ble det bekreftet at Nolan signerte en kontrakt som løper ut sommeren 2013 med Newcastle United.


=== West Ham United ===
Kevin Nolan signerte 16 juni 2011 en 5-årskontrakt med den engelske klubben West Ham United.


=== Leyton Orient ===
21. januar 2016 ble han ansatt som spillende trener i Leyton Orient.12. april 2016 sluttet han som spillende trener i Leyton Orient.


== Referanser ==


== Eksterne lenker ==
(en) Kevin Nolan – Transfermarkt 
(en) Kevin Nolan – Transfermarkt (manager) 
(en) Kevin Nolan – Soccerbase.com 
(en) Kevin Nolan – FootballDatabase.eu 
(en) Kevin Nolan – Soccerway 
(en) Kevin Nolan – FBref 
(es) Kevin Nolan – as.com